ᱤᱱᱫᱳᱨ ᱦᱚᱱᱚᱛ

ᱤᱱᱫᱳᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱤᱱᱫᱳᱨ ᱥᱚᱦᱚᱨ ᱠᱷᱚᱱ ᱦᱤᱡᱩᱜᱼᱟ, ᱱᱚᱣᱟ ᱫᱚ ᱟᱡᱟᱜ ᱥᱟᱥᱚᱱ ᱪᱟᱪᱞᱟᱣ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱤᱱᱫᱳᱨ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ 

᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱱᱚᱣᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱐ ᱦᱚᱱᱚᱛ ᱠᱷᱚᱱ ᱫᱚ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱤᱱᱫᱳᱨ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱘᱙᱘ ᱠᱤᱞᱚᱢᱤᱴᱚᱨ² ᱢᱮᱱᱟᱜᱼᱟ ᱟᱨ ᱠᱚᱧᱮ ᱨᱮ ᱩᱡᱡᱮᱭᱱ, ᱥᱟᱢᱟᱝ ᱨᱮ ᱫᱮᱣᱟᱥ, ᱮᱛᱚᱢ ᱨᱮ ᱠᱷᱟᱨᱜᱚᱱ (ᱯᱟᱪᱮ ᱱᱤᱢᱟᱲ) ᱟᱨ ᱯᱟᱪᱮ ᱨᱮ ᱫᱷᱟᱨ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾

ᱱᱟᱹᱭ
ᱤᱱᱫᱳᱨ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱢᱩᱬ ᱜᱟᱰᱟ ᱯᱟᱪᱮ ᱨᱮ ᱪᱟᱸᱵᱟᱞ, ᱟᱨ ᱥᱟᱢᱟᱝ ᱨᱮ ᱪᱟᱢᱵᱟᱞ ᱜᱟᱰᱟ ᱨᱮᱱᱟᱜ ᱜᱚᱲᱚ ᱣᱟᱜ ᱱᱟᱹᱭ ᱪᱷᱤᱯᱨᱟ ᱢᱮᱱᱟᱜᱼᱟ ᱾ ᱮᱢᱟᱱ ᱦᱩᱰᱤᱧ ᱜᱟᱰᱟ ᱨᱮ ᱜᱚᱢᱵᱷᱤᱨ ᱟᱨ ᱠᱟᱱᱦ, ᱪᱷᱤᱯᱨᱟ ᱜᱟᱰᱟ ᱨᱮᱱᱟᱜ ᱵᱟᱱᱟᱨ ᱜᱚᱲᱚ ᱣᱟᱜ ᱜᱟᱰᱟ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱚᱦᱚᱨ ᱟᱨ ᱱᱚᱜᱚᱨ
ᱤᱱᱫᱳᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱟᱨ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱰᱨᱹ ᱟᱢᱵᱮᱰᱠᱚᱨ ᱱᱚᱜᱚᱨ ᱫᱚ ᱤᱱᱫᱳᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱛᱟᱢᱵᱩ ᱥᱚᱦᱚᱨ ᱠᱟᱱᱟ, ᱚᱠᱟᱨᱮ ᱥᱤᱧᱚᱛᱤᱭᱟᱹ ᱥᱤᱯᱟᱹᱦᱤ ᱟᱜ ᱯᱮᱭᱟ ᱢᱩᱬ ᱪᱮᱫᱚᱜ ᱤᱱᱴᱤᱴᱭᱩᱴ ᱢᱮᱱᱟᱜᱼᱟ, ᱥᱟᱶᱛᱮ ᱥᱤᱢᱟᱹ ᱥᱮᱠᱭᱩᱨᱤᱴᱤ ᱯᱷᱚᱨᱥ ᱟᱜ ᱛᱟᱞᱢᱟ ᱟᱥᱲᱟ ᱟᱨ ᱦᱟᱹᱛᱤᱭᱟᱹᱨ (CSWT) ᱦᱚᱸ ᱢᱮᱱᱟᱜᱼᱟ ᱾ ᱤᱱᱫᱳᱨ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱨᱮ ᱫᱮᱯᱟᱞᱯᱩᱨ, ᱥᱮᱭᱱᱣᱟᱨ ᱟᱨ ᱦᱟᱴᱚᱫᱽ ᱥᱮᱞᱮᱫ ᱢᱮᱱᱟᱜᱼᱟ ᱾

ᱰᱤᱵᱤᱡᱚᱱ
ᱤᱱᱫᱳᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱵᱤᱵᱷᱟᱜᱽ ᱢᱮᱱᱟᱜᱼᱟ: ᱫᱮᱯᱟᱞᱯᱩᱨ, ᱥᱟᱸᱣᱮᱨ, ᱤᱱᱫᱳᱨ ᱟᱨ ᱢᱟᱦᱩ ᱾ ᱓᱖ ᱯᱩᱞᱤᱥ ᱥᱴᱮᱥᱚᱱ ᱥᱟᱶᱛᱮ, ᱦᱚᱱᱚᱛ ᱨᱮ ᱯᱩᱱᱭᱟᱹ ᱵᱚᱱᱚᱛ ᱦᱚᱸ ᱢᱮᱱᱟᱜᱼᱟ ᱾ ᱯᱩᱱᱭᱟᱹ ᱵᱚᱱᱚᱛ ᱨᱮ ᱜᱩᱴ ᱓᱓᱕ ᱯᱚᱧᱪᱚᱭᱚᱛ ᱟᱨ ᱖᱔᱙ ᱟᱹᱛᱩ ᱢᱮᱱᱟᱜᱼᱟ ᱾

ᱪᱮᱫᱟ ᱪᱮ ᱒᱐᱐᱘ ᱥᱟᱞ ᱨᱮ ᱥᱚᱸᱥᱚᱫᱽ ᱟᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱥᱤᱢᱟᱹ ᱫᱚ ᱟᱨᱦᱚᱸ ᱰᱮᱯᱷᱤᱱᱮᱴ ᱮᱱᱟ, ᱚᱱᱟ ᱞᱟᱹᱜᱤᱫ ᱛᱮ ᱱᱚᱣᱟ ᱦᱚᱱᱚᱛ ᱨᱮ ᱟᱨᱮ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ: ᱫᱮᱯᱟᱞᱯᱩᱨ, ᱤᱱᱫᱳᱨ-᱑, ᱤᱱᱫᱳᱨ-᱒, ᱤᱱᱫᱳᱨ-᱓, ᱤᱱᱫᱳᱨ-᱔, ᱤᱱᱫᱳᱨ-᱕, ᱰᱨᱹ ᱟᱢᱵᱮᱰᱠᱚᱨ ᱱᱟᱜᱟᱨᱼ ᱢᱚᱦᱩ, ᱨᱟᱣᱩ ᱟᱨ ᱥᱮᱱᱣᱟᱨ ᱾ ᱰᱨᱹ ᱟᱢᱵᱮᱰᱠᱚᱨ ᱱᱟᱜᱟᱨ-ᱢᱚᱦᱩ ᱫᱷᱟᱨ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱟᱨ ᱮᱴᱟᱜ ᱤᱱᱫᱚᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾ ᱤᱱᱫᱳᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱞᱳᱠ ᱥᱚᱵᱷᱟ ᱛᱟᱭᱚᱢ ᱢᱮᱢᱵᱟᱨ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ (ᱵᱤᱡᱮᱯᱤ) ᱨᱤᱱᱤᱡ ᱥᱩᱢᱤᱛᱨᱟ ᱢᱚᱦᱟᱡᱚᱱ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱑᱙᱘᱙ ᱥᱟᱞ ᱠᱷᱚᱱ ᱥᱚᱸᱥᱚᱫᱽ ᱢᱮᱢᱵᱟᱨ ᱛᱟᱦᱮᱸ ᱠᱟᱱᱟᱭ ᱾

ᱢᱟᱭ ᱒᱐᱑᱙ ᱨᱮ, ᱵᱷᱟᱨᱚᱛᱤᱭᱚ ᱡᱟᱱᱫᱟ ᱯᱟᱨᱴᱤ ᱨᱤᱱᱤᱡ ᱥᱟᱸᱠᱟᱨ ᱞᱟᱞᱣᱟᱱᱤ ᱫᱚ ᱤᱱᱫᱚᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫ ᱢᱮᱢᱵᱟᱨ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱱᱫᱳᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱒᱗᱖,᱖᱙᱗ ᱢᱮᱱᱟᱜ ᱠᱚᱣᱟ, ᱟᱫᱚ ᱢᱚᱨᱤᱴᱟᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱾ ᱟᱨ ᱟᱢᱮᱨᱤᱠᱟ ᱯᱟᱱᱚᱛ ᱟᱭᱚᱣᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱐᱕ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱞᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱦᱚᱱᱚᱛ ᱵᱮᱱᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱥᱤ ᱘᱔᱑ ᱛᱟᱦᱮᱸ ᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒,᱑᱘᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱵᱟᱲᱦᱟᱣ ᱫᱚᱨ ᱫᱚ ᱓᱒.᱘᱘% ᱛᱟᱦᱮᱸ ᱠᱟᱱᱟ ᱾ ᱤᱱᱫᱚᱨ ᱨᱮ ᱑᱐᱐᱐ ᱠᱚᱲᱟ ᱨᱮ ᱙᱒᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱐.᱘᱗% (ᱠᱚᱲᱟ ᱘᱗.᱒᱕% ᱟᱨ ᱛᱤᱨᱞᱟᱹ ᱗᱔.᱐᱒%) ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱘.᱖᱙% ᱦᱚᱲ ᱮᱞ ᱦᱤᱱᱫᱤ, ᱓.᱕᱔% ᱢᱟᱨᱟᱴᱷᱤ, ᱒.᱘᱑% ᱩᱨᱫᱩ, ᱑.᱗᱔% ᱥᱤᱱᱫᱷᱤ, ᱐.᱙᱘% ᱜᱩᱡᱽᱨᱟᱛᱤ, ᱐.᱘᱑% ᱯᱟᱧᱡᱟᱵᱤ ᱟᱨ ᱐.᱔᱙% ᱵᱷᱤᱞᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Indore District

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ